
ANUNŢ CONCURS 

Spitalul Dr. C. T. Spârchez, cu sediul în Zărneşti, Str. Policlinicii, nr. 12, Jud. Braşov, organizează concurs pentru 2 posturi vacante de infirmiere, pe perioadă nedeterminată, cu normă întreagă în conformitate cu :

- H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice și art. VII alin. (3) din OUG nr. 115/2023.
Conditii generale de participare la concurs: 

 a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b)cunoaşte limba română, scris şi vorbit;

c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii specifice de participare la concurs:

- Studii generale minime obligatorii;

  - curs de infirmiere organizat de OAMGMAR sau de furnizori autorizați de Ministerul Muncii Familiei și Protecției Sociale cu aprobarea Ministerului Sănătășii – Direcția generală resurse umane și certificare 
Pentru înscrierea la concurs candidaţii vor prezenta un dosar care va conţine următoarele documente:

a)formular de înscriere la concurs;

b)copia actului de identitate sau orice alt document care atestă identitatea, potrivit legii, aflate în termen de valabilitate;

c)copia certificatului de căsătorie sau a altui document prin care s-a realizat schimbarea de nume, după caz;

d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f)certificat de cazier judiciar sau, după caz, extrasul de pe cazierul judiciar;

g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i)curriculum vitae, model comun european.

j) taxa de concurs (candidații admiși în urma selecției dosarelor de înscriere au obligația de a achita la casieria unității, taxa de concurs 50 lei, iar chitanța va fi depusă la secretarul comisiei de concurs, până la data susținerii primei probe a concursului);

 Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății.

  Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

 Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. 

Actele necesare întocmirii dosarului de înscriere la concurs se vor depune într-un dosar plic, la sediul spitalului din Zărnești, strada Policlinicii nr. 12, la compartimentul RUNOS, în perioada 09.09.2026 – 22.09.2026 (inclusiv), ora 14. 

Concursul va consta în 2 probe: probă scrisă și probă practică/interviu din bibliografia și tematica de concurs. 

Data, ora și locul de desfășurare a concursului:

- selecția dosarelor de înscriere: 23.09.2026.

- proba scrisă:  29.09.2026, ora 09.00. 

- probă practică/interviul: 02.10.2026, ora 09.00.
 Locul de desfășurare al probelor de concurs: - la sediul spitalului din Zărnești, strada Policlinicii nr. 12.

 Pentru proba scrisă punctajul este de maximum 100 de puncte, pentru proba practică/interviu punctajul este de maximum 100 puncte. Candidații trebuie să obțină minim 50 de puncte la fiecare probă. În cazul în care nu obțin punctajul minim sunt declarați respinși.
După afișarea rezultatelor obținute la selecția dosarelor, proba scrisă și proba practică/interviu, după caz, candidații nemulțumiți pot depune contestație în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatelor probei scrise și a interviului, sub sancțiunea decăderii din acest drept. Contestațiile se depun la secretariatul unității.

Comunicarea rezultatelor la contestațiile depuse se face prin afișarea la sediul unității, precum și pe pagina de internet a acesteia, imediat după soluționarea contestațiilor.

Rezultatele finale se afișează la sediul unității, precum și pe pagina de internet a acesteia, în termen de maximum o zi lucrătoare de la expirarea termenului de depunere a contestațiilor pentru ultima probă, prin specificarea punctajului final al fiecărui candidat și a mențiunii admis sau respins.

Stabilirea candidaților admiși care urmează să ocupe postul scos la concurs se face în ordinea mediei generale determinate pe baza mediei aritmetice a notelor obținute de candidați la fiecare probă.

Relații suplimentare se pot obține la sediul Spitalului Dr. C. T. Spârchez Zărnești, telefon 0268220309 - relații secretar concurs.

                                  Manager,

                                                                                     Întocmit RUNOS,

